Diari Oficial de la Generalitat Valenciana


Sumari del DOGV 6587, del 16-08-2011 (2011/8204)

Notificació de la sentència dictada en el judici de mesures en relació amb fills número 100/2010.
-------------------------------------------------------------------------------------------------

### Dades del document

Número de DOGV
:   6587

Data del DOGV
:   16-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8204


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el judici de mesures en relació amb fills número 100/2010. [2011/8204]  
Assumptes civils. Judici mesures en relació amb els fills 000100/2010  
Part demandant: Verónica Elizabeth Pérez Proaño.  
Part demandada: Marcelo Iván Castro López.  
Sobre: guarda, custòdia i aliments de fills menors no matrimonials no consensuats.  
En el judici a què es fa referència més amunt s'ha dictat la sentència en data 19 de maig de 2011, que té l'encapçalament i la dispositiva que són com segueix:  
«Sentència número 31/11  
València, 19 de maig de 2011  
Carmen Grau Sánchez, magistrada jutgessa del Jutjat de Violència sobre la Dona número 2 de València, he vist aquestes actuacions sobre mesures de fills extramatrimonials número 100/10, promogudes per Verónica Elizabeth Pérez Proaño, representada per la procuradora dels tribunals María Luisa Romualdo Cappus i defensada per la lletrada María Belén Gómez Hidalgo, contra Marcelo Iván Castro López, declarat en rebel·lia; en les quals ha sigut part el Ministeri Fiscal.  
Dispositiva  
Estime la demanda presentada per la procuradora dels tribunals María Luisa Romualdo Cappus, i dispose l'adopció de les següents mesures sobre la filla comuna menor d'edat, M. L. C. P.:  
  
1a. L'atribució de la guarda i custòdia de la filla comuna menor d'edat, M. L., a la seua mare Verónica Elizabeth Pérez Proaño, sent la pàtria potestat compartida per ambdós progenitors.  
2a. S'estableix el següent règim de visites entre Marcelo Iván Castro López i la seua filla menor: caps de setmana alterns des del dissabte a les 10.00 hores fins al diumenge a les 20.00 hores; el lliurament i la recollida tindran lloc al domicili matern (mitjançant una tercera persona en cas que existisca una pena o mesura que impedisca al pare acostar-se a la mare).  
3a. Marcelo Iván Castro López ha de pagar, en concepte de pensió d'aliments per a la seua filla menor, la suma de 250 euros mensuals, suma que ha de pagar per mesos anticipats i dins dels cinc primers dies de cada mes en el compte 1995-4822-40-1070470106, suma pecuniària que serà anualment actualitzada segons la variació que experimente en relació amb l'índex de preus de consum, així com la meitat de les despeses extraordinàries.  
Tot això sense fer una condemna especial a les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació. El recurs no s'admetrà si quan l'interposa la part no acredita que ha consignat a l'entitat Banesto i en el compte de dipòsits i consignacions obert a nom d'aquest Jutjat (80878756/33/006508), amb referència a aquest procediment, la quantitat de cinquanta (50) euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta.  
Ho pronuncie, mane i firme».  
Atés que es desconeix el domicili o la residència actuals de la part demandada, mitjançant la Resolució de 31 de maig de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
  
València, 8 de juliol de 2011.- La secretària judicial: María Isabel Cerdá Asín.